Suresh 128 Views
44 కేంద్ర ప్రభుత్వ సంస్థల్లో పెట్టుబడుల ఉపసంహరణ
న్యూఢిల్లీ, సెప్టెంబరు 7: కేంద్ర ప్రభుత్వరంగపరిధిలో పని చేస్తున్న 44 సంస్థలను వ్యూహాత్మక విక్రయానికి నీతి ఆయోగ్‌ సిఫారసు చేసింది. లేదా ప్రభుత్వ వాటా ఈ మొత్తం సంస్థల్లో 50శాతానికంటే తక్కువగా ఉంచాలన్న సిఫారసులు చేసింది. నీటి ఆయోగ్‌ తాజా సిఫారసులను చూస్తే ప్రభుత్వరంగ సంస్థలను వ్యూహాత్మకంగా విక్రయిం చడమే మేలన్న అభిప్రాయంతో ఉంది. ఇప్పటికే సంస్థ 44 ప్రభుత్వరంగ కంపెనీలను అమ్మకానికి సిఫారసుచేసింది. దీపమ్‌ విభాగం ఈ విధివిధానాలు ముందుకు తీసుకువెళు తుంది. పెట్టుబడులు, ప్రభుత్వ ఆస్తుల యాజమాన్య విభా గం (దీపమ్‌)వీటిపై ప్రత్యేక దృష్టిసారించింది. నీతి ఆయోగ్‌ సిఇఒ అమితాబ్‌కాంత్‌ మాట్లాడుతూ ఇదొక నిరంతర ప్రక్రియ అని రెండో విడతపై దృష్టిపెట్టామని మూడో సారి కూడా తాము సిఫారసులు చేసేందుకు సిద్ధంగా ఉన్నట్లు ఆయన తెలిపారు. వ్యూహాత్మక విక్రయం కింద ప్రభుత్వ వాటా ఈ సంస్థల్లో 49శాతంగా ఉండే అవకాశం ఉంది. దీనినే పరోక్షంగా ప్రైవేటీకరణ అని కూడా చెప్పకతప్పదు.
ఈసిఫారసులు సమగ్ర అధ్యయనం తర్వాత చేసినట్లు అమి తాబ్‌కాంత్‌ వివరించారు. నష్టాల్లో నడుస్తున్న ప్రభుత్వరంగ కంపెనీలపై మరొక ప్రత్యేక నివేదిక కూడా ఇచ్చామని ఆయన తెలిపారు. మొత్తం 76కుపైగా ఇటువంటి కంపెనీ లున్నాయని వీటిని పునరుద్ధరించడం లేదా వ్యూహాత్మక విక్రయానికి నివేదించడం చేయాల్సి ఉందన్నారు మిగిలిన సంస్థల్లో పెట్టుబడుల వాటా తగ్గించుకునే అవకాశం ఉంద న్నారు. ప్రభుత్వం పెట్టుబడల ఉపసంహరణద్వారా 56,500 కోట్లు సమీకరించాలన్న లక్ష్యంతోఉంది. కేంద్ర బడ్జెట్‌లోనే ఈ అంశాన్ని వెల్లడించింది. మొత్తం బడ్జెట్‌ కేటాయింపులపరంగా చూస్తే 36వేల కోట్లు మైనార్టీవాటాల విక్రయం ద్వారా సమకూరుతుందని అంచనా. మిగిలిన మొత్తం 20,500కోట్ల రూపాయలు వ్యూహాత్మక విక్రయాలతో సమకూర్చుకోవాలని నిర్ణయించింది. 2014-15 ఆర్థికసంవత్సరంలో ప్రభుత్వరంగకంపెనీల్లో వాటాలవిక్రయం ద్వారా కేంద్రం 24,500 కోట్లురాబట్టింది. అంతకుముందు సంవత్సరం 16వేలకోట్లు 2012-13 ఆర్థిక సంవత్సరంలో 23,960కోట్లు పెట్టుబడుల ఉపసంహరణద్వారానిధులు సమీ కరించింది. ప్రస్తుతం 44సంస్థల్లో ప్రభుత్వవాటాను తగ్గించు కోవడం ద్వారావ్యూహాత్మక విక్రయాలకుతెరలేపిందనే చెప్పాలి.